Bulvių, skirtų šviežias vartoti, iš Lietuvos augintojų didmeninės ir mažmeninės prekybos ir kitose įmonėse 2018 m. rugsėjo mėn., palyginti su 2017 m. atitinkamu laikotarpiu, supirkta 32,94 proc. daugiau, t. y. 6 218,657 t. Perdirbti skirtų bulvių supirkta 9,52 proc. daugiau – 610,351 t.
Daržovių, skirtų šviežias vartoti, 2018 m. rugsėjo mėn., palyginti su 2017 m. rugsėjo mėn., supirkta 3,95 proc. daugiau, t. y. 5 874,582 t. Raudongūžių kopūstų supirkimas padidėjo 67,67 proc. (iki 38,322 t), burokėlių – 36,74 proc. (iki 554,870 t), agurkų – 17,80 proc. (iki 1 091,692 t), morkų – 9,84 proc. (iki 1 114,031 t), kininių kopūstų – 8,03 proc. (iki 35,515 t), lapkotinių salierų – 6,62 proc. (iki 35,361 t), cukinijų – 1,14 proc. (iki 32,513 t), porų – 1,04 proc. (iki 39,637 t). Tačiau salierų gumbų buvo supirkta 2,1 karto mažiau (4,603 t), svogūnų – 18,21 proc. mažiau (660,347 t), pomidorų – 4,71 proc. mažiau (827,030 t), baltagūžių kopūstų – 2,10 proc. mažiau (1 245,771 t).
Nagrinėjamu laikotarpiu žalumyninių daržovių supirkimas sumažėjo: špinatų – 2,38 karto (iki 2,749 t), lapinių petražolių – 34,30 proc. (iki 4,234 t), svogūnų laiškų – 10,27 proc. (iki 17,073 t). Salotų buvo supirkta 34,68 proc. daugiau (104,068 t), krapų – 1,02 proc. daugiau (9,003 t).
Pievagrybių, skirtų šviežius vartoti, 2018 m. rugsėjo mėn., palyginti su 2017 m. atitinkamu laikotarpiu, supirkta 33,17 proc. daugiau (198,019 t).
Obuolių supirkimas sumažėjo 38,09 proc. (iki 253,735 t).
Perdirbimo įmonėse 2018 m. rugsėjo mėn., palyginti su 2017 m. rugsėjo mėn., daržovių supirkimas padidėjo 29,29 proc. (iki 2 069,515 t). Svogūnų supirkimas padidėjo 70,43 proc. (iki 69,950 t), burokėlių – 40,91 proc. (iki 1 767,687 t). Tačiau morkų buvo supirkta 37,08 proc. mažiau (60,654 t), baltagūžių kopūstų – 32,99 proc. mažiau (26,023 t), kitų daržovių (salotų, lapkotinių salierų, špinatų, krapų, agurkų ir kt.) – 14,53 proc. mažiau (145,201 t).
Obuolių perdirbimui buvo supirkta 55,73 proc. daugiau (22 950,661 t).

Šaltinis: ŽŪIKVC (LŽŪMPRIS)
Parengė D. Reipienė, tel. (8 37) 39 74 49